Na osnovu člana 271 Zakona o privrednim društvima (“Službeni list CG”, br. 65/20, 146/21 i 04/24), člana 38 stav 1 Statuta opštine Nikšić (“Službeni list CG-Opštinski propisi”, br. 31/18 i 21/23) i člana 14 stav 1 alineja 1 Odluke o osnivanju Društva sa ograničenom odgovornošću “Autobuska stanica” Nikšić (“Službeni list CG-Opštinski propisi”, broj 30/22), Skupština opštine Nikšić, na sjednici održanoj dana\_\_\_\_\_\_ 2025. godine, donijela je

O d l u k u

o dopunama Statuta Društva sa ograničenom odgovornošću

“Autobuska stanica „ Nikšić

 Član 1

U Statutu Društva sa ograničenom odgovornošću “Autobuska stanica” Nikšić (“Sl.list CG-opštinski propisi”, broj 50/22) u članu 10 stav 1 poslije alineje 7 dodaju se dvije nove alineje koje glase:

 “ - 49.31 gradski i prigradski kopneni prevoz putnika;

* 49.39 ostali prevoz putnika u kopnenom saobraćaju.”

 Član 2

U članu 11 stav 1 poslije alineje 3 dodaju se četiri nove alineje koje glase:

 ”- 77.11 iznajmljivanje i lizing automobila i lakih motornih vozila;

* 55.20 odmarališta i slični objekti za kraći boravak;
* 56.10 djelatnosti restorana i pokretnih ugostiteljskih objekata;
* 56.21 ketering (dostava pripremljene hrane).”

 Član 3

 U članu 17 stav 1 poslije alineje 9 dodaju se dvije nove alineje koje glase:

 “ - daje saglasnost na cjenovnik za pružanje komunalnih usluga iz člana 10 stav

 1 al.8 i 9, koji utvrđuje Odbor direktora;

* daje saglasnost na Predlog ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine.”

 Dosadašnja alineja 10 postaje alineja 12.

Član 4

U članu 21 stav 1 poslije alineje 8 dodaje se nova alineja koja glasi:

 “ - utvrđuje cjenovnik za pružanje komunalnih usluga iz člana 10 stav 1 al. 8 i 9,

 uz saglasnost Osnivača.”

Dosadašnja alineja 9 postaje alineja 10.

Član 5

Ovaj odluka stupa na snagu osmog dana od dana objavljivanja u “Službenom listu Crne Gore –Opštinski propisi”.

 Broj:01-030-

 Nikšić, \_\_\_\_\_\_\_\_\_\_2025. godine

SKUPŠTINA OPŠTINE NIKŠIĆ

 P r e d s j e d n i k

 Nemanja Vuković, s.r.

O b r a z l o ž e nj e

I PRAVNI OSNOV

Pravni osnov za donošenje ovog Statuta sadržan je u članu 271 Zakona o privrednim društvima (“Službeni list CG”, br.65/20, 146/21 i 04/24) kojim je propisano da statut društva sa ograničenom odgovornošću sadrži: naziv društva; sjedište društva; pretežnu i druge djelatnosti društva; podatak da je društvo osnovano kao društvo sa ograničenom odgovornošću i iznos osnovnog kapitala; uslove i način imenovanja izvršnog direktora; način imenovanja članova odbora direktora, odnosno upravnog i nadzornog odbora, ukoliko se biraju u društvu, njihova prava i obaveze, način razrješenja i njihova ovlašćenja; način promjene iznosa osnovnog kapitala, ukoliko nije utvrđen ugovorom o osnivanju; lica ovlašćena za zastupanje društva, kolektivno ili pojedinačno; rok na koji se društvo osniva, ako se ne osniva na neodređeno vrijeme; postupak za izmjene i dopune statuta; druge odredbe od značaja za rad društva.

Članom 38 stav 1 Statuta Opštine Nikšić (“Službeni list CG-Opštinski propisi”, br. 31/18 i 21/23) propisano je da Skupština u vršenju poslova iz svoje nadležnosti donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.

Članom 14 stav 1 alineja 1 Odluke o osnivanju Društva sa ograničenom odgovornošću “Autobuska stanica” Nikšić (“Službeni list CG-Opštinski propisi”, broj 30/22) propisano je da osnivač Društva donosi Statut Društva i njegove promjene.

II RAZLOZI ZA DONOŠENJE

Osnovni razlog za donošenje ove odluke je valorizacija objekta Autobuske stanice i stvaranje mogućnosti za obavljanje djelatnosti kojima bi se na kvalitetniji način zadovoljile potrebe građana.

Shodno iznijetom predlaže se Skupštini opštine Nikšić da donese Odluku o dopunama Statuta Društva sa ograničenom odgovornošću „Autobuska stanica“ Nikšić.

 O B R A Đ I V A Č

 Sekretarijat za komunalne poslove i saobraćaj

 Vidak Krtolica,s.r.